b"\n_START_ARTICLE_\nNacogdoches\n_START_PARAGRAPH_\nNacogdoches er en by som ligger i fylket Nacogdoches County i Texas, USA. I \xc3\xa5r 2000 hadde byen en befolkning p\xc3\xa5 29\xc2\xa0914 beboere._NEWLINE_Nacogdoches har et totalt areal p\xc3\xa5 65,5\xc2\xa0km\xc2\xb2 hvorav 0,2\xc2\xa0km\xc2\xb2 er vann. Byens sentrum ligger rett nord for vegskillet mellom dalene LaNana og Banita.\n_START_SECTION_\nHistorie\n_START_PARAGRAPH_\nNacogdoches er den eldste byen i Texas. Det har blitt funnet spor etter bosetning p\xc3\xa5 det samme stedet som strekker seg 10\xc2\xa0000 \xc3\xa5r tilbake. Det var omr\xc3\xa5det til en caddo-bosetning som startet rundt 700 \xc3\xa5r f.Kr. og en av de f\xc3\xb8rste europeiske bosetninger i regionen skjedde her._NEWLINE_Byen har v\xc3\xa6rt under flere flagg enn staten Texas, det er p\xc3\xa5st\xc3\xa5tt opptil ni ulik flagg. I tillegg til Texas' seks flagg, har byen v\xc3\xa6rt under disse flaggene: Magee-Gutierrez-republikken, Den lange republikken og Fredonia-republikken.\n_START_SECTION_\nDagens by\n_START_PARAGRAPH_\nI dag er Nacogdoches anerkjent som en progressiv by og hvor Stephen F. Austin State University er lokalisert. Institusjonen har omtrent 11\xc2\xa0000 studenter._NEWLINE_Nacogdoches var i mediebildet i februar 2003 som det stedet i det \xc3\xb8stlige Texas som mottok mye av restene fra ulykken med Space Shuttle Columbia som brant opp p\xc3\xa5 vegen ned mot Jorden.\n_START_SECTION_\nBefolkning\n_START_PARAGRAPH_\nBeboerne best\xc3\xa5r av 65,98\xc2\xa0% hvite, 25,06 afrikanske-amerikanere, 9,34\xc2\xa0% opprinnelige amerikanere, 1,13\xc2\xa0% asiatisk, 0,11\xc2\xa0% fra stillehavs\xc3\xb8yene, 5,84\xc2\xa0% fra andre raser og 1,55\xc2\xa0% fra to eller flere raser. 10,82\xc2\xa0% av befolkningen er spanske eller latinske._NEWLINE_20,2\xc2\xa0% av befolkningen er under 18 \xc3\xa5r, 30,9\xc2\xa0% er mellom 18 og 24 \xc3\xa5r, 22,3\xc2\xa0% er fra 25 til 44 \xc3\xa5r, 15,4\xc2\xa0% er fra 45 til 64 \xc3\xa5r, og 11,1\xc2\xa0% er 65 \xc3\xa5r eller eldre. Gjennomsnittsalderen er 24 \xc3\xa5r. For hver 100 av hunkj\xc3\xb8nn er det 87,7 av hankj\xc3\xb8nn. For hver 100 av hunkj\xc3\xb8nn p\xc3\xa5 18 \xc3\xa5r eller eldre er 84,2 av hankj\xc3\xb8nn."